text: Tæt tåge får bilister til at køre forsigtigt
  20 maj 2014 kl. 04.22
  DMI melder om sigtbarhed på under 100 meter i de tidlige morgentimer. I Syd- og Sønderjylland var der ved seks-tiden ikke rapporteret om uheld på grund af tågebankerne.
  - Vi håber, at bilisterne kører forsigtigt, siger vagtchef Henrik Dam, Sydøstjyllands Politi, til TV SYD.Og at tågen snart letter.
  DMI forventer at tågen letter ved otte-tiden. Bl.a. i Trekant-området var der visse steder sigtbarhed på under 100 meter. Det øger risikoen for ulykker ? f.eks. med harmonikasammenstød.
  Også på Storebælt lagde tågen sig tæt i de tidligere morgentimer. Kun toppen af broens pyloner stikker op fra tågen, og vagtchefen hos Sydsjællands og Lolland-Falsters Politi opfordrer bilister til at køre forsigtigt og tænde tågelygterne, når de krydser Storebælt.
  